Narodna skupština
20171213

Zaista je za očekivati da dobije samo podršku, isključivo podršku i narodnih predstavnika u ovom visokom Domu. Cena od oko 500 evra po jednom kvadratu je više nego popularna. To što će u određenim krajevima naše zemlje, dakle izvan Beograda ta cena biti niža, verujem da je samo za pohvalu i u tom smislu izražavam izvesno čuđenje što su neki izrazili neke kritičke stavove i osvrte na temu da može da bude i niža od 500 evra. Povoljnije valjda naravno samo isključivo za građane bolje. Po rečima DŽejmsa Rufa, šefa misije MMF u Srbiji, da se dobri rezultati postižu, vidi se i na osnovu povećanje primanja građana kroz, citiram njegove reči – razumno povećanje penzija i značajno povećanje plata. To su sve dobri pokazatelji da Srbija postaje moderna zemlja, svakako sve drugačije od one DOS Palanke kako su neki jedino umeli da prave. Hvala.